Äksi kiriku pargi koristamine
2025-04-12 10:00 - 14:00 (Europe/Tallinn)
Pargi koristamise talgud, soovitav on kaasa võtta oma reha ja töökindad.
Talgulistele pakutakse suppi ja kooki.

Meresõber Saadjärvel
2025-07-29 - 2025-08-03
Eelregistreerimisega 5-päevane merekool lastele ja noortele, algusega 29. juuli teisipäev).
5-päevase koolituse raames antakse ülevaade merel käitumise põhimõtetest ning omandatakse algteadmised purjetamisest, kajakiga sõitmisest, SUP-lauaga sõitmisest ning lohesurfist ning purjelauast. 5-päevane merekool on mõeldud 7–16-aastastele noortele ning osalustasu on 90 eurot osaleja kohta.
Moodustatakse kaks kuni 18-liikmelist gruppi. Tegevus toimub viiel järjestikusel päeval kaks tundi kell 10.00-12.00 või 13.00-15.00. Viimasel koolituse päeval, kui toimub ka lõpetamine, peaks aega planeerima veidi pikemalt.
Kiirkursus “Esimest korda veele!”
Laagripäeva õhtuti kell 16-18 ning pühapäeval kell 11-15 on pop-up merekool Meresõber avatud kõikidele huvilistele, kes soovivad proovida erinevaid veespordivõimalusi. 1-tunnisele kiirkursusele võetakse elava järjekorra alusel ning ühekordne osalustasu on 30 eurot.
Kliki lingile, registreeru ja osta pilet!

Äksi avatud õued
2025-08-10
Erinevad tegevused läbi terve päeva, avatud kodukohvikud

Neljapäeva regattide sari Saadjärvel
2025-08-14 18:00 - 20:00
Purjevõistluste sari läbi hooaja, mille võitja selgub tavaliselt alles viimasel võistlusel.
Eelneval kokkuleppel on osaleda võimalik ka laeva mitte omavatel ja purjetamisega mitte tegelenud inimestel.

Muinastulede öö Saadjärvel
2025-08-30 20:00 - 21:30
Muinastulede lõke keset Saadjärve.
Tule paadiga või parvega, SUP laua või kajakiga, sadamas tööb ka laenutus.
Sõidame järvele välja kell 20, lõkke süütamine orienteeruvalt 20:30.
Alates kella 21 avatud sadamkohvik.
Sündmust aitavad korraldada Saadjärve Selts, Tartu Kalevi Jahtklubi ja Äksi aleviku kogukond.
